**KONKURS PËR PJESËMARRJEN E REPUBLIKËS SË MAQEDONISË SË: VERIUT NË EKSPOZITËN E 60-TË NDËRKOMBËTARE TË ARTIT NË VENECIA NË VITIN 2024, ORGANIZUAR NGA "LA BIENNALE DI VENEZIA" (BIENALJA E VENECIAS)**

Në bazë të nenit 62 të Ligjit për Kulturë (“Gazeta Zyrtare e Republikës së Maqedonisë” nr. 31/98, 49/03, 82/05, 24/07, 116/10, 47/11, 51/11, 136. /12 , 23/13, 187/13 44/14, 61/15, 154/15, 39/16 dhe 18/11), Ministria e Kulturës shpall

**KONKURS PËR FINANCIMIN E PROJEKTIT ME INTERES NACIONAL NË KULTURË NGA FUSHA E AKTIVITETIT NDËRKOMBËTAR PËR PJESËMARRJEN E REPUBLIKËS SË MAQEDONISË SË VERIUT NË EKSPOZITËN E 60-TË NDËRKOMBËTARE TË ARTIT NË VENECIA NË VITIN 2024, ORGANIZUAR NË „LA BIENNALE DI VENEZIA“ (BIENALJA E VENECIAS)**

**I. INFORMACIONET E PËRGJITHSHME**

Ministria e Kulturës shpall konkurs për financimin e projektit me interes nacional në kulturë nga fusha e bashkëpunimit ndërkombëtar për pjesëmarrjen e Republikës së Maqedonisë së Veriut në ekspozitën e 60-të ndërkombëtare të artit në Venecia, e cila do të mbahet nga 20 prilli deri më 24 nëntor 2024, organizuar nga "La Biennale di Venezia" (Bienalja e Venecias) https://www.labiennale.org/en/art/2024.

Ministria e Kulturës do të sigurojë mjete nga Buxheti i Republikës së Maqedonisë së Veriut për vitin 2024 për pjesëmarrje në financimin e projekteve në njërën nga kategoritë e mëposhtme:

**1. Ekspozitë/projekt i autorit**

**2. Ekspozitë/projekt i një grupi autorësh**

**II. E DREJTA E PJESËMARRJES NË KONKURS**

Të drejtën e pjesëmarrjes në konkurs kanë vetëm personat juridikë me projekte/ekspozita nga kategoritë e listuara në këtë konkurs. Personi juridik duhet domosdoshmërisht të ketë lidhur marrëveshje për rregullimin e të drejtës së autorit me autorin(ët) e ekspozitës/projektit.

Me persona juridikë nënkuptohen institucionet nga lëmi i kulturës (nacionale, lokale apo private), shoqatat, sindikatat, asociacionet dhe personat e tjerë juridikë të regjistruar në Republikën e Maqedonisë së Veriut për kryerjen e veprimtarive nga sfera e kulturës në pajtim me ligjin.

Pjesëmarrësi i konkursit (nëse ka qenë përfitues i mjeteve nga Buxheti i Ministrisë së Kulturës) duhet të ketë përmbushur detyrimet e tij ndaj Ministrisë së Kulturës në 3 vitet e fundit.

Kushtet e përgjithshme, prioritetet dhe kushtet e veçanta që duhet t'i plotësojë aplikanti përcaktohen në Konkurs.

Dokumentacioni i detyrueshëm i kërkuar që vërteton plotësimin e kushteve të përgjithshme, prioriteteve dhe kushteve të veçanta përcaktohet në Aplikacion, i cili është pjesë përbërëse e Konkursit.

**III. MËNYRA E APLIKIMIT DHE AFATI PËR DORËZIMIN E APLIKACIONEVE**

Aplikimi në projekt bëhet me dorëzimin e aplikacionit të plotësuar për pjesëmarrjen e Republikës së Maqedonisë së Veriut në ekspozitën e 60-të ndërkombëtare të artit në Venecia në vitin 2024, organizuar nga “La Biennale di Venezia” (Bienalja e Venecias).

Aplikacioni duhet të shkarkohet nga ueb-faqja e Ministrisë së Kulturës (www.kultura.gov.mk) dhe të plotësohet në mënyrë elektronike duke vendosur të dhënat në vendin e caktuar.

Aplikacionet mund të dorëzohen në Ministrinë e Kulturës me postë (rr. "Gjuro Gjakoviq" nr. 61, 1000 Shkup), me datë në vulën postare ose personalisht në zyrën e Ministrisë jo më vonë se ora 15:30 në ditët e punës.

Nuk do të merren parasysh aplikacionet e mëposhtme: të dorëzuara pas afatit të Konkursit, të plotësuara në formular të papërshtatshëm, aplikime të paplotësuara dhe të pakompletuara- pa dokumente të bashkangjitura që kërkohen. Materialet e dorëzuara me aplikimet e Konkursit nuk u kthehen aplikantëve.

**Konkursi zgjat 50 ditë nga dita e publikimit, nga viti 28.9.2023 deri në vitin 16.11.2023.**

**IV. NJOFTIMI PËR REZULTATET E KONKURSIT**

Rezultatet e Konkursit do të publikohen në faqen e internetit të Ministrisë së Kulturës.

Të gjithë pjesëmarrësit do të njoftohen me shkrim për rezultatet e Konkursit me vendim të Ministrisë së Kulturës.

Shuma e mjeteve me të cilat do të mbështetet projekti do të përcaktohet në pajtim me Buxhetin e Ministrisë së Kulturës për vitin 2024..

**V. INFORMACIONET SHTESË**

Informacionet shtesë në lidhje me Konkursin mund të merren nga Sektori për Bashkëpunim Ndërkombëtar dhe Bashkëpunim me UNESCO-n në numrat e telefonit: 02/3240 533 dhe 02/3240 549 ose në e-mail adresat: lj.stefanovska@kultura.gov.mk dhe bogoja.angelkovski@kultura.gov.mk.